钦定古今图书集成/明伦汇编/闺媛典/第008卷 > 《和李侍郎古意》前人
## 钦定古今图书集成/明伦汇编/闺媛典/第008卷 > 《和李侍郎古意》前人

“妾家巫山隔汉川，君度南庭向胡苑。高楼迢递想金
天，河汉昭回更怆然。夜如何其夜未央，闲花照月愁
洞房。自矜夫婿胜王昌，三十曾作侍中郎。一从流落
戍渔阳，怀哉万恨结中肠。南山羃羃兔丝花，北陵青
青女萝树。由来花叶同一根，今日枝条分两处。三星
差池光照灼，北斗西指秋云薄。茎枯花谢枝憔悴，香”
销色尽花零落。美人长叹艳容萎，含情收取摧折枝。
调丝独弹声未移，感君行坐星岁迟。闺中宛转今若
斯，谁能为报征人知。